Joriy yilning 5 may kuni poytaxtda soat 17:00ga qadar qator manzillarda issiq suv ta’minoti vaqtincha to‘xtatiladi. Toshkent shahar hokimligi xabariga ko‘ra, bu Shayxontohur tumani Beruniy ko‘chasidagi magistral issiqlik tarmog‘ida ta’mirlash ishlari olib borilishi munosabati bilan ro‘y beradi. Manzillar: Olmazor tumani B-1 va B-3 mavzelari; Shayxontohur tumani Markaz-27 va General Uzoqov ko‘chasi. Qayd etilishicha, «Toshissiqquvvati» keltirilgan noqulayliklar uchun uzr so‘ragan.